b'\n_START_ARTICLE_\nApostolos Nikolaidis Stadion\n_START_SECTION_\nIndend\xc3\xb8rs hal\n_START_PARAGRAPH_\nUnder stadionets \xc3\xb8stlige kurve, under indgangene 6 og 7, er der en indend\xc3\xb8rs hal. Da den blev konstrueret i 1959 var det den f\xc3\xb8rste indend\xc3\xb8rs hal i Gr\xc3\xa6kenland. Den har en kapacitet p\xc3\xa5 1.500 tilskuere og er blevet ber\xc3\xb8mt for den entuiastiske atmosf\xc3\xa6re, Panathinaikos-fans skaber i den. Den kendes under sit \xc3\xb8genavn: "Den indiske grav". Det fik den af en journalist under \xc3\xa5bningsceremonien, eftersom den klaustrofobiske fornemmelse, den gav ham, mindede ham om Fritz Langs film af samme navn, som var et tr\xc3\xa6kplaster i biograferne p\xc3\xa5 det tidspunkt. \xc3\x98genavnet blev straks accepteret og bliver stadig brugt til uformelt at adskille den indend\xc3\xb8rs hal fra de andre faciliteter i stadionet.\n_START_SECTION_\nAndre faciliteter\n_START_PARAGRAPH_\nUd over fodboldbanen og den indend\xc3\xb8rs hal inkluderer stadionet et antal andre faciliteter under sine tilskuerpladser. Det er butikken for Panathinaikos fodboldhold, en cafe, et presserum og tr\xc3\xa6ningslokaler for andre amat\xc3\xb8rafdelinger som boksning, v\xc3\xa6gtl\xc3\xb8ftning, bordtennis etc. samt et sv\xc3\xb8mmebassin til sv\xc3\xb8mmeafdelingen.\n_START_SECTION_\nIndgange\n_START_PARAGRAPH_\nFans placering i Gr\xc3\xa6kenland er opdelt efter klubtilh\xc3\xb8rsforhold. Indgang 13, som er temaet for meget graffiti i Athen, er det sted, hvor de mest entusiastiske fans af Panathinaikos FC sidder p\xc3\xa5 stadionet.'